שון הייז

שון פטריק הייז (באנגלית: Sean Patrick Hayes; נולד ב-26 ביוני 1970) הוא שחקן, קומיקאי ומפיק אמריקאי. הוא ידוע בשל תפקידיו כג'ק מק'פרלנד בסיטקום של NBC "וויל וגרייס", שעבורו, בין השאר, הוא זכה בפרס אמי, ארבעה פרסי גילדת שחקני המסך, ושש מועמדויות לפרס גלובוס הזהב. כמו כן, הוא גילם את דמותו שלו הקומיקאי ג'רי לואיס בסרט הטלוויזיה "מרטין ולואיס". הייז נולד בשיקגו, אילינוי שבארצות הברית למשפחה נוצרית-קתולית, בנה של מרי, מנהלת בנק מזון ללא כוונת רווח, ורונלד הייז, ליתוגרף. לאחר שסיים לימודי תיכון בגלן אלין, אילינוי, הייז למד באוניברסיטת מדינת אילינוי, שם הוא למד נגינה על פסנתר וניצוח, עם דגש מיוחד על המוזיקה של מוצרט, אבל הוא עזב לפני שסיים את לימודיו. הוא קיבל תואר דוקטור של כבוד ממדינת אילינוי ב-21 בפברואר 2013.‏ הוא עבד כפסנתרן קלאסי, ושימש כמנהל מוזיקלי בתיאטרון Pheasant Run שבסנט צ'ארלס, אילינוי. הוא גם הלחין מוזיקה מקורית להפקה של "אנטיגונה" בתיאטרון להקת Steppenwolf שבשיקגו. הייז עבר ללוס אנג'לס בשנת 1995, שם מצא עבודה כסטנדאפיסט, שחקן תיאטרון וכשחקן בפרסומות בטלוויזיה, כולל פרסומת לדוריטוס בשנת 1998, יחד עם עלי לאנדרי, ששודרה במהלך הסופרבול. בגיל 16 הייז היה ניצב ב-"Lucas"‏ (1986), סרט הקולנוע הראשון בהשתתפותה של וינונה ריידר, שצולם בבית ספר התיכון בו למד. סרט הבכורה המקצועי שלו היה הסרט העצמאי "Billy's Hollywood Screen Kiss"‏ (1998), תפקיד אשר הסב אליו תשומת לב רחבה ותפס את תשומת לבם של מנהלי NBC שליהקו אותו לסדרת טלוויזיה קומית חדשה - "ויל וגרייס", בה גילם את דמותו של ג'ק מק'פרלנד, הומו מצועצע ושחקן כושל. הסדרה הפכה ללהיט מתמשך, והופעתו של הייז כג'ק זיכתה אותו בשבע מועמדויות רצופות לפרס אמי (2000-06) כשחקן משנה הטוב ביותר בסדרה קומית. הוא זכה בפרס אמי על מועמדותו הראשונה בלבד. כמו כן הוא היה מועמד לשישה פרסי גלובוס הזהב על הופעתו בסדרה זו. הייז הופיע בסרט Cats & Dogs‏ (2001), גילם את דמותו של ג'רי לואיס בסרט הטלוויזיה Martin and Lewis‏ (2002), הדמות "וויין" ב-Pieces of April‏ (2003), The Cat in the Hat‏ (2003) ו-Win a Date with Tad Hamilton!‏ (2004). הוא היה קולו של "מוח" בסרט Igor משנת 2008 איגור. הוא היה כוכב אורח במספר תוכניות טלוויזיה, בהן סקראבס ורוק 30. בשנת 2005, הוא הפיק עבור ערוץ בראבו את תוכנית המציאות Situation: Comedy, ועבור NBC הפיק שני תסריטים זוכי פרסים: "The Sperm Donor" ו-"Stephen's Life". בשנת 2006 הוא הופיע בתפקיד אורח בסדרה רבת הופעות קמע בשם Tom Goes to the Mayor של רשת Adult Swim. הייז יצר חברת הפקות משלו, הייזי מילס הפקות, יחד עם טוד מילינר, שותפו להפקות מאז ימי לימודיהם המשותפים במכללה. בשנת 2007 גילם את דמותו של מת'יו/תומאס בסרטו של רוב ריינר "מתים על החיים" בכיכובם של ג'ק ניקולסון ומורגן פרימן. ב-5 ביולי 2008 הייז הופיע בהופעת הבכורה שלו כמר אפלגייט/השטן בהפקת "Encores!" של "Damn Yankees" שהועלתה ב-New York City Center, לצד ג'יין קרקובסקי ושיין ג'קסון. הוא הופיע גם כמר האמברפלוב, וכן דיבב את הדגים, בסרט הקולנוע "The Cat in the Hat". בשנת 2008, בריאיון לעיתון הניו יורק טיימס, הייז הצהיר כי הוא עובד על פרויקט טלוויזיה חדש בשם "BiCoastal", אודות "בחור שיש לו אישה וילדים בקליפורניה, ובן-זוג בניו יורק". הופעת הבכורה שלו בברודוויי הייתה באפריל 2010 לצד כריסטין צ'נווט בהעלה המחודשת של המחזמר "Promises, Promises". על הופעתו הוא זכה במועמדות לפרס טוני, כשחקן הטוב ביותר במחזמר, ובמועמדות ל-Drama League Award. ב-13 ביוני 2010 הייז הנחה את טקס חלוקת פרסי הטוני ה-64, ששודר בשידור חי בערוץ CBS.‏ ב-30 ביולי 2010 יצא לאקרנים סרט הקולנוע "Cats & Dogs: The Revenge of Kitty Galore", סרט המשך של "Cats & Dogs" משנת 2001, בו הייז שב לגלם את דמותו של מר טינקלס, החתול הפרסי הלבן והרשע. ב-15 בנובמבר 2010 הייז הופיע בתשדיר שירות סאטירי בתוכנית הדיילי שואו למען ביטול החוק המכונה "אל תשאל, אל תספר". הוא גילם את דמותו של לארי פיין בסרטם של האחים פארלי "The Three Stooges", שצילומיו החלו במאי 2011 ושיצא לאקרנים באפריל 2012.‏ בשנת 2012 שיחק בסרט האקשן של הבמאי דקס שפרד, "לפגוע ולברוח" לצד קריסטן בל. פרט למשחק, הייז הוא מפיק שותף של "שוות בקליבלנד", סדרת טלוויזיה מקורית של ערוץ TV Land, אשר הועלה לראשונה ביוני 2010.‏ הוא גם מפיק-שותף של הסדרה "גרים" של רשת NBC,‏ וכן היוצר והמפיק של סדרה נוספת של NBC, ‏"Hollywood Game Night".‏ מאחר שהיה מודע לכך שההופעה שלו בסדרה "וויל וגרייס" "לא תימשך לנצח", הייז חבר בשנת 2004 לחברו טוד מילינר, והשניים הקימו יחד את "הייזי מילס הפקות" (Hazy Mills Productions), חברת הפקות טלוויזיה. חברה זו הפיקה מספר סדרות טלוויזיה אמריקאיות: שוות בקליבלנד‏ (2010 עד היום) - קומדיה המצולמת במערך מרובה מצלמות, עבור ערוץ הטלוויזיה TV Land. גרים (2011 עד היום) - דרמה על טבעית, עבור NBC. The Soul Man‏ (2012 עד היום) - קומדיה המצולמת במערך מרובה מצלמות, עבור ערוץ הטלוויזיה TV Land. Hollywood Game Night‏ (2013) - שעשועון בהשתתפות סלבריטאים, עבור NBC. Sean Saves the World‏ (2013) - סיטקום בכיכובו של הייז, עבור NBC. הייז הוא הומוסקסואל אשר במשך שנים רבות סירב לדון בפומבי בנטייה המינית שלו, באומרו כי הוא מאמין שכך הקהל יהיה פתוח יותר לקבל את הדמויות שלו. באפריל 2012, בראיון עבור המגזין אדבוקט, הוא דן במיניות שלו ורמז כביכול שהוא הומו: "באמת? אתה הולך לתקוף את הבחור ההומו? מעולם לא הייתה לי בעיה לומר מי אני... אני מי שאני. מעולם לא הייתי בתוך (הארון). מעולם". הוא רמז לכך שהוא נמצא במערכת יחסים. בתגובתו לטענה כי הוא עקף את הנושא של המיניות שלו במשך זמן רב מדי, הייז ציין: "אני מרגיש כאילו אני כבר תרמתי המון להצלחתה של התנועה הגאה באמריקה, ואם מישהו רוצה לטעון אחרת, אני פתוח לכך". ב-2014 הוא נישא לבן-זוגו בעשור האחרון, סקוט אייסנוגל. Sean Hayes. Biography Resource Center Online. Gale Group. 1999. מדיה וקבצים בנושא שון הייז בוויקישיתוף שון הייז, ברשת החברתית פייסבוק שון הייז, ברשת החברתית אקס (טוויטר) שון הייז, ברשת החברתית אינסטגרם שון הייז, ברשת החברתית טיקטוק שון הייז, במסד הנתונים הקולנועיים IMDb (באנגלית) שון הייז, באתר AllMovie (באנגלית) שון הייז, באתר Rotten Tomatoes (באנגלית) שון הייז, במסד הנתונים הקולנועיים KinoPoisk (ברוסית) שון הייז, באתר MusicBrainz (באנגלית) שון הייז, באתר Discogs (באנגלית) Stated in interview on Inside the Actors Studio William Keck (27 בדצמבר 2000). "It's Not Easy Being Jack". The Los Angeles Times. נבדק ב-11 ביוני 2010. {{cite news}}: (עזרה) "Sean Hayes Biography". filmreference. 2008. נבדק ב-11 ביוני 2010. {{cite web}}: (עזרה) Actor Sean Hayes, former Fairleigh Dickinson president receive honorary degrees Staff writers (1 במרץ 2010). "Development Update: Eigh Days a Week (The CW, New!)". The Futon Critic. נבדק ב-11 ביוני 2010. {{cite web}}: (עזרה) Celia McGee (6 ביולי 2008). "Selling His Soul for the Part". The New York Times. נבדק ב-11 ביוני 2010. {{cite news}}: (עזרה) Gina DiNunno (24 במאי 2010). "Sean Hayes to Host the Tonys". TVGuide. נבדק ב-11 ביוני 2010. {{cite news}}: (עזרה) "Filming at 5 Points Sports Building - Downtown Atlanta/Fairlie Poplar District" (PDF). atlantadowntown.com. 28 באפריל 2011. נבדק ב-27 ביוני 2011. {{cite web}}: (עזרה) HazyMills Productions at inbaseline.com Ausiello, Michael (28 בינואר 2011). "NBC Orders Brothers Grimm-Themed Drama From Buffy Scribe". TVLine. נבדק ב-15 באוקטובר 2011. {{cite news}}: (עזרה) Kondology, Amanda (18 בדצמבר 2012). "NBC Announces Bold New Game Show 'Hollywood Game Night'". TV by the Numbers. Zap2it. אורכב מ-המקור ב-2013-05-18. נבדק ב-11 ביוני 2013. {{cite web}}: (עזרה) "The Company". Hazy Mills Productions. אורכב מ-המקור ב-2013-08-03. נבדק ב-18 באוגוסט 2013. {{cite web}}: (עזרה) Byrne, Bridget (21 ביולי 2006). "Oh curses, it's hard: 'Will & Grace' stars try to beat odds". Associated Press. The Free Lance - Star. נבדק ב-18 באוגוסט 2013. {{cite news}}: (עזרה) Rose, Lacey. "When Did Sean Hayes and Todd Milliner Take Over TV?". The Hollywood Reporter. נבדק ב-19 בספטמבר 2013. {{cite web}}: (עזרה) Sean Hayes (29 באפריל 2010). "Will And Grace' Star Sean Hayes Steps To Broadway" (audio/transcript) (ראיון). Interviewed by Terry Gross. Fresh Air. נבדק ב-11 ביוני 2010. {{cite interview}}: (עזרה) Ari Karpel (באפריל 2010). "Sean Hayes: I Am Who I Am". The Advocate. נבדק ב-22 בנובמבר 2012. {{cite news}}: (עזרה)